description: Første paragraf:"Omkring en tredjedel af danskerne anvender alternativ behandling, og den alternative sektor vokser hurtigere end den konventionelle. I 1999 blev det muligt for alternative behandlere med en (alternativ) uddannelse at opnå momsfritagelse, og dermed er det første skridt taget mod en officiel anerkendelse. Dele af erhvervslivet anvender horoskoper til at teste jobansøgere, og aftenskoler underviser i astrologi, clairvoyance og tarokkort. Beretninger fra folk, der hævder, at de har været kidnappet af væsener fra andre kloder, er en meget synlig del af mediebilledet i USA. Alternative bøger sælger i store oplag og kan også findes på bibliotekernes hylder – sommetider katalogiseret som videnskab."
language: Danish
title: Bedst af alle verdener - myter i det 21. århundrede
publisher: København: Fremad